**Návrh**

**Z Á K O N**

**z ......................... 2012,**

**ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

# Čl. I

Zákon Národnej rady Slovenskej republiky č. 39/1993 Z. z. o Najvyššom kontrolnom úrade a o zmene a doplnení niektorých zákonov v znení zákona č. 458/2000 Z. z., zákona č. 559/2001 Z. z., zákona č. 385/2004 Z. z., zákona č. 261/2006 Z. z., zákona č. 199/2007 Z. z., zákona č. 659/2007 Z. z., zákona č. 400/2009 Z. z., zákona č. 403/2010 Z. z., zákona č. 153/2011 Z. z. sa mení a dopĺňa takto:

 V § 5 odsek 4 znie:

„(4) Úrad vykoná na základe písomného podania skupiny najmenej pätiny poslancov Národnej rady Slovenskej republiky kontrolu v rozsahu svojej pôsobnosti.“.

V § 5 sa za odsek 4 vkladá nový odsek 5, ktorý znie:

1. „(5) Úrad predloží správu o výsledku kontroly do 30 dní po skončení kontroly podľa § 15 odsek 3 splnomocnenému zástupcovi skupiny poslancov Národnej rady Slovenskej republiky.“.

 Doterajšie odseky 5 a 6 sa označujú ako odseky 6 a 7.

1.

# Čl. II

Tento zákon nadobúda účinnosť 1. januára 2013.